CELEX: 62015CN0119
Language: et
Date: 2015-03-09 00:00:00
Title: Kohtuasi C-119/15: Eelotsusetaotlus, mille on esitanud Sąd Apelacyjny w Warszawie (Poola) 9. märtsil 2015 – Biuro Podróży „Partner” Sp. z o.o. sp. Komandytowa, asukoht Dąbrowa Górnicza versus Prezes Urzędu Ochrony Konkurencji i Konsumentów

15.6.2015   
            
            
               ET
            
            
               Euroopa Liidu Teataja
            
            
               C 198/18
            
         Eelotsusetaotlus, mille on esitanud Sąd Apelacyjny w Warszawie (Poola) 9. märtsil 2015 – Biuro Podróży „Partner” Sp. z o.o. sp. Komandytowa, asukoht Dąbrowa Górnicza versus Prezes Urzędu Ochrony Konkurencji i Konsumentów
   (Kohtuasi C-119/15)
   (2015/C 198/24)
   Kohtumenetluse keel: poola
   
      Eelotsusetaotluse esitanud kohus
   
   Sąd Apelacyjny w Warszawie
   
      Põhikohtuasja pooled
   
   
      Kaebuse esitaja: Biuro Podróży „Partner” Sp. z o.o. sp. Komandytowa, asukoht Dąbrowa Górnicza
   
      Vastustaja: Prezes Urzędu Ochrony Konkurencji i Konsumentów
   
      Eelotsuse küsimused
   
   
               1.
            
            
               Kas arvestades nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes (1) artikli 6 lõiget 1 ja artiklit 7 koosmõjus Euroopa Parlamendi ja nõukogu 23. aprilli 2009. aasta direktiivi 2009/22/EÜ tarbijate huve kaitsvate ettekirjutuste kohta (2) artiklitega 1 ja 2, saab teha järelduse, et jõustunud kohtuotsusega lubamatuteks tunnistatud ja lubamatute tüüptingimuste registrisse kantud tüüptingimustega sisuliselt kattuvate tüüptingimuste kasutamist ettevõtja poolt, kes ei osalenud menetluses, mille tulemusena kanti asjaomased tüüptingimused lubamatute tüüptingimuste registrisse, tuleb pidada õigusvastaseks tegevuseks, mis kujutab endast riigisisest õigust arvestades tarbijate ühishuve rikkuvat tegevust ja annab seetõttu alust liikmesriigi haldusmenetluses rahatrahvi määramiseks?
            
         
               2.
            
            
               Kas Euroopa Liidu toimimise lepingu artikli 267 kolmandat lõiku arvestades on kohtuks, mille otsuste peale ei saa siseriikliku õiguse järgi edasi kaevata, teise astme kohus, kelle apellatsioonimenetluses tehtud otsuse peale saab esitada kooskõlas Poola tsiviilkohtumenetluse seadustikuga kassatsioonkaebuse, või Sąd Najwyższy (kõrgeim kohus), kelle pädevuses on kassatsioonkaebuse lahendamine?
            
         
      (1)  EÜT L 95, lk 29; ELT eriväljaanne 15/02, lk 288.
   
      (2)  ELT 2009, L 110, lk 30.